Holger Jensen fyldte 100 år i dag, og der var masser fra den gamel generation ,der var mødt op for at fejre ham i dag på Kastaniegården i Frejlev. Den pensionerede gartner er født og opvokset på Djursland, men for 63 år siden hev han rødderne op og flyttede til Nordjylland med sin kone Olga. De slog sig ned i Nørholm Enge, og Holger Jensen drev i flere år et frilandsgartneri i Aalborg. Efter sin pension åbnede han en blomsterbutik i Aalborg, og der var jord under neglene helt frem til de 97 år. Og det er da også naturen, der holder Holger Jensen beskæftiget i dag. - Jeg passer mine fugle. Jeg er stadig meget interesseret i fugle, siger fødselaren.
Holger Jensen fra Frejlev fyldte rundt for tiende gang i sit liv i dag. Et liv med masser af frisk luft og natur har holdt ham åndsfrisk til sin tiende runde fødselsdag.